作者：赵以夫
词牌/韵律：疏影

paragraphs: 晴空漠膜。
怪雪来底处，飘满篱落。
元是花神，管领春风，幽香忽遍林壑。
玉仙缓辔江城路，全不羡、扬州东阁。
似天教、瑶佩琼裾，荐与翠尊冰勺。
闻道儿童好语，丰年瑞覆斗，占取红萼。
驿使飞驰，羹鼎安排，速趁良辰行乐。
联镳一一清都客，也肯把、山翁同约。
醉归来、梦断西窗，怕听丽谯悲角。